EkBass/fiwiki-20250220-pages-articles huggingface dataset:
Dialafara

Dialafara on maalaiskunta ja sen keskuskylä Kayesin alueen Kéniéban piirissä Malissa. Se sijaitsee piirin pohjoisosassa 85 kilometriä Kéniébasta pohjoiseen. Kunnassa on 18 000 ja keskuskylässä 1 500 asukasta (vuonna 2009). Dialafaran kunta rajoittuu luoteessa Kayesin piirin Sadiolan, koillisessa Bafoulabén piirin Gounfanin ja Niambian ja kaakossa Kéniéban piirin Sitakillyn ja Kassaman kuntiin sekä lounaassa Senegaliin. Maisemaa leimaa tasangon yläpuolella kohoava Tambaouran kalliorinne. Senegalin rajalla virtaa Faléméjoki. Kuntaan kuuluu 34 kylää. Asukkaat ovat mandinkoja, fulbeja ja bambaroita. Dialafaran kautta kulkee Kéniéban ja Kayesin välinen maantie. Seudun pääelinkeinot ovat maanviljely, karjanhoito ja kullankaivuu. Tärkeimmät viljelykasvit ovat durra, fonio, maapähkinä ja maissi. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kalastusta, käsityöammatteja ja kaupankäyntiä. Palveluihin kuuluu joukko kouluja ja kaksi terveyskeskusta. Vesihuolto käsittää kaivoja ja porakaivoja. Viidessä kylässä on sähköverkot. ==Lähteet== Luokka:Kéniéban piiri Luokka:Malin kunnat
Sadiola

Sadiola on maalaiskunta ja sen keskuskylä Kayesin alueen Kayesin piirissä Malissa. Se sijaitsee piirin eteläosassa noin 75 kilometriä Kayesista lounaaseen. Kunnassa on 39 400 ja keskuskylässä 10 600 asukasta (vuonna 2009). Sadiolan kunnan pinta-ala on 5 010 neliökilometriä. Se rajoittuu pohjoisessa Kayesin piirin Samé Diomgoman, Liberté Dembayan ja Hawa Dembayan, idässä Logon ja Diamoun ja etelässä Bafoulabén piirin Niambian ja Kéniéban piirin Dialafaran kuntiin sekä lännessä Senegaliin. Seudun maisemaa leimaavat tasangot ja matalat kalliorinteet. Senegalin rajalla virtaa Faléméjoki. Luonnonvarainen kasvillisuus on savannia. Kuntaan kuuluu 44 kylää. Asukkaat ovat etupäässä mandinkoja. Lisäksi on bambaroita, soninkeja ja fulbeja. Paikallisia elinkeinoja ovat maanviljely, karjanhoito, kalastus, keräily, käsityöammatit ja kaupankäynti. Tärkeimmät viljelykasvit ovat hirssi, riisi, durra, maissi, maapähkinä, fonio ja maniokki. Kotieläimiä ovat naudat, lampaat, vuohet, aasit ja siipikarja. Tärkeimmät liike-elämän keskukset ovat Sadiola ja Kroukéto. Sadiolassa ja Yatelassa on teolliset kultakaivokset. Kunnassa toimii 22 alakoulua, neljä yläkoulua, kaksi ranskalais-arabialaista koulua ja neljä koraanikoulua. Terveyspalveluihin kuuluu kaksi terveyskeskusta, kolme terveysasemaa ja kaksi yksityisklinikkaa. Vesihuolto käsittää kaivoja ja porakaivoja. ==Lähteet== Luokka:Kayesin piiri Luokka:Malin kunnat
Toissijainen suojelu

Toissijainen suojelu on oleskeluluvan peruste. Turvapaikanhakijalle, jonka osalta turvapaikan kriteerit eivät täyty, myönnetään turvapaikkahakemuksen perusteella oleskelulupa toissijaisen suojelun perusteella. Lupa myönnetään, jos hakijaa uhkaa kotimaassaan tai pysyvässä asuinmaassaan kuolemanrangaistus, teloitus, kidutus tai muu epäinhimillinen tai ihmisarvoa loukkaava kohtelu tai rangaistus. Lupa myönnetään myös, jos hakija ei voi palata kotimaahansa tai pysyvään asuinmaahansa ilman, että hän joutuu vakavaan henkilökohtaiseen vaaraan siellä vallitsevan aseellisen selkkauksen vuoksi. Toissijaisen suojelun kriteerit perustuvat sekä määritelmädirektiiviin että Yhdistyneiden kansakuntien sopimukseen pakolaisten oikeudellisesta asemasta. Toissijaisesta suojelusta on määrätty ulkomaalaislain pykälässä 88, mutta se perustuu määritelmädirektiiviin eikä Suomi määritä sitä kansallisesti. Toissijaisen suojelun soveltamisessa otetaan huomioon kansallisen oikeuskäytännön lisäksi Euroopan unionin tuomioistuimen ratkaisut. EU-direktiivi käsittelee oleskeluluvan myöntämistä tilanteissa, joissa on kyse yksilöön henkilökohtaisesti kohdistuvasta uhasta tai vaarasta, mutta direktiivin täytäntöönpanon jälkeisessä oikeuskäytännössä on vakiintunut tulkinta, että toissijaisen suojelun kriteerit voivat poikkeuksellisesti täyttyä pelkästään hakijan lähtöalueen turvallisuustilanteen vuoksi. Euroopan yhteisöjen tuomioistuin (nyk. Euroopan unionin tuomioistuin) linjasi toissijaisen suojelun myöntämisen kriteerejä vuonna 2009 antamassaan tuomiossa C-465/07 Elgafaji. Sen mukaan henkilön ei tarvitse poikkeustapauksessa esittää näyttöä vakavasta henkilökohtaisesta vaarasta silloin, kun käynnissä olevalle aseelliselle selkkaukselle tyypillisen väkivallan aste saavuttaa niin korkean tason, että on merkittäviä perusteita uskoa palautetun siviilihenkilön joutuvan maahan palaamisensa vuoksi todelliseen vaaraan. Siinä missä turvapaikan saanut on oikeutettu pakolaisen matkustusasiakirjaan, toissijaista suojelua saava on oikeutettu muukalaispassiin, jolla matkustus on jossain määrin vaikeampaa. == Lähteet == Luokka:Pakolaispolitiikka
Kosovon kansalliskirjasto

Kosovon kansalliskirjasto (, , ) on Kosovon pääkaupunki Pristinassa toimiva kansalliskirjasto. Kansalliskirjaston taustana on joulukuussa 1944 Prizrenissä perustettu Kosovon autonomisen provinssin kirjasto. Kirjasto siirtyi nykyisen, kroatialaisen arkkitehti Andrija Mutnjakovićin (s.1929) suunnitteleman kirjastorakennuksen valmistuttua vuonna 1982 Pristinan yliopistoalueelle. Rakennus käyttää elementteinään bysanttilaisen ja ottomaaniperinteen kupoleita ja kuutiomuotoa; rakennuksessa on 73 pientä kupolia. Kirjaston nimitys on vaihtunut perustamisensa jälkeen useasti; vuodesta 2014 lähtien nimenä on ollut Kosovon kansalliskirjasto. ==Lähteet== == Aiheesta muualla== *Kosovo National Library (worldarchitecturemap.org) Luokka:Kosovon rakennukset ja rakennelmat Luokka:Pristina Luokka:Kansalliskirjastot Luokka:Euroopan kirjastot
Kassama

Kassama on maalaiskunta ja sen keskuskylä Kayesin alueen Kéniéban piirissä Malissa. Se sijaitsee piirin pohjoisosassa 35 kilometriä Kéniébasta koilliseen. Kunnassa on 19 500 ja keskuskylässä 2 100 asukasta (vuonna 2009). Kassaman kunta rajoittuu etelässä Kéniéban piirin Bayen, lännessä Sitakillyn ja luoteessa Dialafaran sekä pohjoisessa Bafoulabén piirin Gounfanin ja idässä Koundianin kuntiin. Kuntaan kuuluu 25 kylää. Asukkaat ovat mandinkoja, jahankoja, fulbeja ja bambaroita. Liikenneyhteydet ovat huonot varsinkin sadeaikaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, fonio, maapähkinä ja maissi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Palveluihin kuuluu joukko kouluja ja kaksi terveyskeskusta. Vesihuolto käsittää kaivoja ja porakaivoja. Kunnassa ei ole sähkö- tai puhelinverkkoa. ==Lähteet== Luokka:Kéniéban piiri Luokka:Malin kunnat
Lauri Larmela

Lauri Patrikki Larmela (s. 7. joulukuuta 1966 Kauniainen) on suomalainen toimittaja, joka on työskennellyt pitkään Tuulilasi -lehden palveluksessa, myös lehden päätoimittajana. Lauri Larmela syntyi yhteysjohtaja Harri Larmelan ja päätoimittaja Kaisa Hongan perheeseen. Hänen puolisonsa vuodesta 2002 on kauppatieteen maisteri Marja Lättilä. Larmela tuli ylioppilaaksi 1985 ja opiskeli Helsingin yliopistossa 1987–1991. Tuulilasin toimituspäällikkö hän oli 1995–1999, lehden päätoimittajaksi hänet nimitettiin 1999. Vuonna 2015 hän siirtyi lehden artikkelitoimittajaksi,Jukka Rönkä luotsaa nyt Tuulilasia - entinen päätoimittaja jää artikkelitoimittajaksi. M&M;, 7.9.2015 sittemmin uudelleen lehden toimituspäälliköksi.Tuulilasi. Toimitus. (Viitattu 13.1.2018) == Lähteet == Luokka:Suomalaiset toimittajat Luokka:Vuonna 1966 syntyneet Luokka:Elävät henkilöt
Mäntän lukio

Mäntän lukio on lukio Mänttä-Vilppulassa. Lukiossa on lääketieteellis- luonnontieteellinen linja ja taidepainotus. Lukiossa on myös mahdollista osallisti huippu-urheiluakateemisiin opintoihin (HUA). Lukion rehtori on Aki Koivisto ja vararehtori on Johanna Rintapää. Lukio sijaitsee osoitteessa Koskelankatu 3, Mänttä. Oppilaitoksesta ovat valmistuneet ylioppilaiksi Jorma Ala-Sankila ja Laura Huhtasaari. == Lähteet == Lukio Luokka:Suomen lukiot
Baye (Kayesin alue)

Baye (myös Bayé) on maalaiskunta ja sen keskuskylä Kayesin alueen Kéniéban piirissä Malissa. Se sijaitsee piirin keskiosassa 45 kilometriä Kéniébasta itään. Kunnassa on 14 600 ja keskuskylässä 1 600 asukasta (vuonna 2009). Bayen kunta rajoittuu kaakossa Kéniéban piirin Kouroukoton, lounaassa Guenegorén ja Dombian, luoteessa Kéniéban ja Kassaman sekä koillisessa Bafoulabén piirin Koundianin kuntiin. Maisemaa leimaavat tasangot ja kalliorinteet. Luonnonvarainen kasvillisuus on savannia. Kunnassa sijaitsee Wongon kansallispuisto ja osa Bafingin simpanssinsuojelualueesta. Kuntaan kuuluu 17 kylää. Asukkaat ovat mandinkoja ja fulbeja. Liikenneyhteydet ovat huonot varsinkin sadeaikaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi, durra, maissi, maapähkinä, fonio ja maniokki. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Sobelassa ja Samoussa pidetään viikoittaiset markkinat. Palveluihin kuuluu joukko kouluja ja terveyskeskus. Vesihuolto käsittää kaivoja ja porakaivoja. Kunnassa ei ole sähkö- tai puhelinverkkoa. ==Lähteet== Luokka:Kéniéban piiri Luokka:Malin kunnat
Haapaveden jäähalli

Haapaveden jäähalli on Haapaveden kaupungin omistama jäähalli. Halli sijaitsee Haapaveden keskustaajamassa, osoitteessa Hakakuja 4. Jäähallin pääasiallinen käyttäjä on paikallinen jääkiekkojaosto Huskit. Lisäksi muita harraste- ja yksityisjoukkueita. Haapaveden jäähalli on HAU Huskien kotihalli. Nykyinen jäähalli on valmistunut vuonna 2015. Jäähallin kattoon on nostettu jäädetettynä pelinumerona Juha Junnon pelipaita, pelinumerolla 10. == Lähteet == == Aiheesta muualla == * Jäähallin sivut Luokka:Suomen jäähallit Luokka:Haapaveden rakennukset ja rakennelmat Luokka:Haapaveden urheilu
Udmurtian kansalliskirjasto

Udmurtian kansalliskirjasto (, udmurtiksi Удмурт Элькунысь Йӧскалык книга возённи, ) on Venäjällä, Udmurtian tasavallan pääkaupungissa Iževskissä toimiva tasavaltansa kansalliskirjasto. Kansalliskirjasto perustettiin 24. helmikuuta 1918, eli kirjasto juhlii satavuotista historiaansa helmikuussa 2018. Kansalliskirjaston asema tasavallassaan sille myönnettiin vuonna 1989. Udmurtialaisen aineiston digitointia on tukenut esimerkiksi Koneen säätiö. ==Lähteet== == Aiheesta muualla== *Natsionalnaja biblioteka Udmurtskoi Respubliki (fulr.karelia.ru) *National Library of the Udmurt Republic, kotisivu (unatlib.ru) Luokka:Iževsk Luokka:Euroopan kirjastot Luokka:Venäjän kansalliskirjastot
Put Up or Shut Up

__NOTOC__ Put Up or Shut Up on yhdysvaltalaisen pop-punk-yhtye All Time Low’n toinen EP, jonka julkaisi Hopeless Records 25. heinäkuuta 2006. == Kappaleet == # # # # # # # === iTunes deluxe edition === # * # == Arvostelut == * Alternative Press: AltPress: EP:n levyarvostelu == Lähteet == Luokka:Vuoden 2006 EP:t Luokka:All Time Low’n albumit
Mari Mikkola

Mari Mikkola on suomalainen filosofi, joka toimii filosofian professorina Oxfordin yliopistossa. Hän on toiminut 2005–2008 filosofian lehtorina Stirlingin ja 2008–2010 Lancasterin yliopistoissa. Hän oli 2010–2016 apulaisprofessori ja 2016–2017 käytännöllisen filosofian professori Berliinin Humboldt-yliopistossa. Mikkolan tutkimusaloja ovat feministinen filosofia sekä erityisesti feministinen metafysiikka ja feministinen pornografian tutkimus. Hän on yksi Journal of Social Ontology-lehden toimittajista. Lisäksi Mikkola on Society for Women in Philosophy Germanyn (SWIP Germany) puheenjohtaja ja yksi järjestön perustajajäsenistä. == Teoksia == * The Wrong of Injustice: Dehumanization and its Role in Feminist Philosophy, 2016, New York, Oxford University Press. * Beyond Speech: Pornography and Analytic Feminist Philosophy (toim.), 2017, New York, Oxford University Press. == Aiheesta muualla == * Mikkolan sivu Oxfordin yliopistossa * Mikkolan sivu Berliinin Humboldt-yliopistossa * Mikkolan Philpapers-sivu Luokka:Suomalaiset filosofit Luokka:Elävät henkilöt
Strömma

Strömma on kylä Perniössä, nykyisen Salon kaupungin alueella. Strömma sijaitsee meren rannalla Kemiönsaaren kupeessa. Kylä muodostuu Strömman kartanosta, sen maista sekä Strömman kanavan ympäristön vanhasta asutuksesta. Strömma on kuulunut sekä Kemiöön että Perniöön. Lopullisesti se liitettiin Perniön kuntaan vuonna 1972. Toisen lähteen mukaan siirto Perniöön tapahtui 1961.http://digi.narc.fi/digi/view.ka?kuid=92391http://vanhatpainetutkartat.maanmittauslaitos.fi/mml_vanhat_kartat/Painetut_kartat/21_Peruskartta_20k/2/2012/201206/201206_1966.jpg Vanhin maininta Strömman rälssisäteristä on vuodelta 1434. Kartano on ollut muun muassa Fleming-, De la Gardie- ja Oxenstierna-sukujen hallussa. Nykyinen päärakennus on 1830-luvulta. Maanviljelysneuvos Karl Alfred Wasastjerna omisti Strömman kartanon vuosina 1888–1931 ja myytyään kartanon vuokrasi sen maita vielä vuoteen 1945. Strömmassa sijaitsi ennen Halikonlahden ja Gammelbynlahden välinen matala Kemiön virta. Virta perattiin ja siitä tehtiin kanava 1840-luvulla, minkä myötä rakennettiin myös siltayhteys Kemiöön. Kanava toi merenkulkua ja pientä teollisuutta Strömmaan ja sen naapurikyliin. Strömma ja lähikylät alkoivat hiljetä 1960-luvulla. Pienteollisuus, kaupat ja koulu lopetettiin 1970-luvun aikana. ==Aiheesta muualla== *Strömma-Dahlbyn kyläyhdistys ==Lähteet== Luokka:Perniön kylät Luokka:Suomen kartanot
No go -alue

No go -alue on alue, jolla huono maine väkivallan ja rikollisuuden vuoksi eivätkä ihmiset uskalla mennä sinne. Sillä voidaan tarkoittaa myös paikkaa, jota jokin ihmisryhmä pitää hallinnassaan ja estävät muiden pääsyn sinne. No go -alue voi olla kaupungin alue, jonne puolisotilaalliset joukot estävät pääsyn ja joihin poliisi, armeija tai muut vastaavat voivat tulla vain voimalla. No go -alue voi olla suljettu tietyiltä yksilöiltä, ryhmiltä tai muuten rajoitettu. Esimerkiksi Irlannin tasavaltalaisarmeijalla on ollut no go -alueita. == Suomi == Poliisiylijohtaja Seppo Kolehmaisen mukaan on mahdollista, että myös Suomeen kehittyy no go -alueita, joille poliisit eivät mene. Riski kasvaa hänen mielestään mikäli poliisin suorituskyky alenee entisestään.Koski, Sami: Poliisiylijohtaja muistuttaa resurssipulasta - pelkona no go -alueet: "On se mahdollista". Iltalehti. 16.9.2017. Viitattu 27.4.2018. == Ruotsi == Poliisiylijohtaja Seppo Kolehmaisen mukaan Ruotsissa on 23 no go -aluetta. Ruotsin sisäministeri Anders Ygeman on kiistänyt, että Ruotsissa olisi no go -alueita. Hänen mukaansa kyse on ”go go -alueista”, joissa poliisi käy enemmän. Jussi Korhonen on kirjoittanut Seura-lehdelle ”Isän pikajuna” -blogissaan, että on ”sitkeästi leviävä tarina”, että Ruotsiin olisi maahanmuuton seurauksena syntynyt rikollisten hallitsemia alueita, jonne poliisi ei joko uskalla tai halua mennä. Hänen mukaansa no go -alueet ovat disinformaatiota ja kansainvälisesti muukalaisvastaisessa propagandassa käytetty esimerkki maahanmuuton seurauksista. == Katso myös == * Free Derry * Pakistanin heimoalueet * Walled City == Lähteet == Luokka:Englanninkieliset sanat ja sanonnat Luokka:Rikollisuus Luokka:Turvallisuus
Moldovan kansalliskirjasto

Moldovan kansalliskirjasto (, ) on Moldovan pääkaupungissa Chișinăussa toimiva maansa kansalliskirjasto. Kansalliskirjaston taustalla on elokuun 22. päivänä 1832 perustettu, silloisen kuvernementin yleinen kirjasto. Kansalliskirjaston päärakennuksen on suunnitellut arkkitehti A. Ambartumian. Rakennus sijaitsee vastakkaisella puolella katua kuin Moldovan kansallismuseo (Muzeul Naţional de Istorie a Moldovei) ja kansallisgalleria (Muzeul Naţional de Artă). Kansalliskirjaston naapurustossa on kansallinen konserttisali (Palatul Naţional) ja varsin lähellä myös valtioneuvoston rakennus (Casa Guvernului). ==Lähteet== == Aiheesta muualla== *IFLA World Report - Moldova (The International Federation of Library Associations and Institutions) (ifla- world-report.org) Luokka:Chișinăun rakennukset ja rakennelmat Luokka:Kansalliskirjastot Luokka:Euroopan kirjastot
Osku Velho

Osku Jussi (Johan Oskar) Velho, aik. Vilander (2. helmikuuta 1895 Porvoon maalaiskunta – 7. lokakuuta 1917 Porvoo} oli suomalainen runoilija, kääntäjä ja jääkärivärväri.Näsinmäen hautausmaan unohduksen ruoho, Kirjasampo.fi Osku Velhon vanhemmat olivat virallisesti työmies Henrik Vilander ja Serafia Vilander mutta todellisuudessa Velhon isä oli kirjailija Johannes Linnankoski. Hän pääsi ylioppilaaksi 1914 Porvoon yhteiskoulusta ja opiskeli Helsingin yliopistossa. Velho liittyi mukaan jääkäriliikkeeseen ja toimi jääkärivärvärinä. Syksyllä 1917 hän oli syyskesällä perustetun Porvoon suojeluskunnan kanslianhoitajana. Velho hukkui epäselvissä olosuhteissa Porvoonjokeen lokakuussa 1917. Hänen vaatteitaan löytyi sinne tänne heiteltyinä joen rannalta ja arveltiin että hän oli joutunut joko pakokauhun valtaan tai sitten yrittänyt paeta takaa-ajajia uimalla joen yli. Levisi jopa huhuja, että Velho oli poistunut paikkakunnalta salaa sukellusveneellä Saksaan. Velhon ruumis löytyi vasta puolitoista kuukautta myöhemmin.Sulo- Weikko Pekkola: Kalterijääkärit II. WSOY 1931, Velhon kuolemasta luku Hälytys ja sen uhri (Projekti Lönnrot) Osku Velho on haudattu Porvoon Näsinmäen hautausmaalle. == Teokset == * "Umpimähkään": O. Velhon elämäntyön pirstaleita. WSOY 1922 (S. 11–12: Umpimähkään / O. Velho. - S. 15–106 Velhon suomennoksia eri kirjailijoiden runoista) == Lähteet == ==Aiheesta muualla== Luokka:Suomalaiset runoilijat Luokka:Suomentajat Luokka:Vuonna 1895 syntyneet Luokka:Vuonna 1917 kuolleet
Fredrik Lystad Jacobsen

Fredrik Lystad Jacobsen (s. 15. helmikuuta 1990 Asker, Norja) on norjalainen uransa lopettanut jääkiekkoilija. ==Ura== ===Seuraura=== Lystad Jacobsen on Frisk Askerin oma kasvatti. Hän debytoi seuran miesten kakkosjoukkueessa vain 16-vuotiaana Norjan toiseksi korkeimmalla sarjatasolla maan I-divisioonassa kaudella 2006–2007. Kaudella 2007–2008 Lystad Jacobsen debytoi Frisk Askerin GET-ligaen -joukkueessa, jossa tulokaskausi toi 26 runkosarjaottelussa yhden syöttöpisteen ja 14 playoff-ottelussa yhden maalin. Hän voitti kauden päätteeksi hopeaa. Kolmen Friskissä vietetyn pääsarjakauden jälkeen Lystad Jacobsen siirtyi kaudeksi 2010–2011 Storhamar Dragonsiin. Kaudella 2012–2013 hän oli joukkueen toiseksi paras maalintekijä Joakim Jensenin jälkeen. Kaudeksi 2014–2015 Lystad Jacobsen siirtyi Sparta Warriorsiin. Kaudeksi 2016–2017 hän palasi kaksivuotisella sopimuksella kasvattajaseuraansa Frisk Askeriin. Lysad Jacobsen teki GET-ligaenin yhden kauden piste-ennätyksensä tehoilla 6+29=35. Hän voitti kauden päätteeksi hopeaa. ===Maajoukkueura=== Lystad Jacobsen edusti Norjaa Sotšin olympiakisoissa 2014. Yhteensä hän on pelannut 22 A-maaottelua tehden kaksi maalia. Lystad Jacobsen pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010, joista viimeisin turnaus päättyi B-lohkon kultaan ja kaksi ensimmäistä lohkopronssiin. Vuoden 2008 turnauksessa hän voitti Norjan sisäisen tehotilaston lukemalla +3. Lystad jacobsen pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon kultaa ja oli nostamassa Norjaa seuraavaksi vuodeksi pääsarjatasolle. ==Tilastot== 2006–2007 Frisk Asker-2 Norja I 1 1 1 2 0 – – – – – 2007–2008 Frisk Asker-2 Norja I 22 4 17 21 28 – – – – – U18d1 3 2 1 3 4 Frisk Asker Norja 26 0 1 1 6 14 1 0 1 0 JMMd1 5 1 2 3 2 2008–2009 Frisk Asker Norja 42 13 9 22 30 4 0 0 0 2 JMMd1 5 0 0 0 4 2009–2010 Frisk Asker-2 Norja I 1 1 0 1 4 – – – – – JMMd1 5 0 1 1 6 Frisk Asker Norja 46 3 11 14 14 – – – – – 2010–2011 Storhamar Dragons Norja 40 4 5 9 46 5 0 1 1 0 2011–2012 Storhamar Dragons Norja 40 9 15 24 50 6 1 1 2 6 2012–2013 Storhamar Dragons Norja 39 14 14 28 30 6 0 1 1 14 2013–2014 Storhamar Dragons Norja 43 9 7 16 34 12 3 4 7 33 OK 2 0 0 0 0 2014–2015 Sparta Warriors Norja 30 8 12 20 32 8 3 4 7 12 2015–2016 Sparta Warriors Norja 33 10 23 33 40 4 2 1 3 2 2016–2017 Frisk Asker Norja 43 6 29 35 26 13 1 4 5 29 2017–2018 Frisk Asker Norja 38 9 12 21 36 6 1 2 3 6 2018–2019 Frisk Asker Norja 37 1 3 4 22 4 0 1 1 0 2019–2020 Frisk Asker Norja 37 8 8 16 53 – – – – – 2020–2021 Frisk Asker Norja 17 0 4 4 41 – – – – – 14 kautta yhteensä Norja 511 94 153 247 460 82 12 19 30 104 ==Lähteet== * ===Viitteet=== Luokka:Norjalaiset jääkiekkoilijat Luokka:Vuonna 1990 syntyneet Luokka:Elävät henkilöt
Pohjois-Makedonian kansalliskirjasto

Pohjois-Makedonian kansalliskirjasto tai täsmällisemmin Pyhän Klement Ohridialaisen kansallis- ja yliopistokirjasto () on Pohjois-Makedonian pääkaupungissa Skopjessa toimiva maan kansalliskirjasto. Elokuusta 2017 lähtien kirjastonjohtajana on toiminut Senka Naumovska. Kansalliskirjasto perustettiin 23. marraskuuta 1944. Vuonna 1945 kirjastolle myönnettiin vapaakappaleoikeus nykyisen Pohjois-Makedonian ja aiemman Jugoslavian alueella julkaistuihin teoksiin. Makedonian tasavallan itsenäistyttyä, kirjastolla on vuodesta 1991 ollut vapaakappaleoikeus makedonialaisiin teoksiin. Kirjaston kehittämistä haittasivat vuoden 1962 tulva ja vuoden 1963 maanjäristys, joissa kirjastorakennus tuhoutui miltei täysin ja kokoelma vaurioitui suurelta osin. Vuonna 1964 kirjasto muutti toisaalle ja vuonna 1972 vihdoin uuteen rakennukseen. Kirjastoa laajennettiin vuosina 2008–2009 uudisrakennuksella, joka avattiin 24. toukokuuta 2009. Kirjasto on nimetty pyhimysten Kyrillos ja Methodios oppilaan, kyrillistä aakkostoa kehittäneen Pyhän Klement Ohridialaisen (830-916, ) mukaan. Hän vaikutti Ohridin kaupungissa ja perusti siellä Pohjois-Makedonian ensimmäisen luostarikirjaston Pyhän Panteleimonin luostariin. ==Lähteet== == Aiheesta muualla== *IFLA World Report - Macedonia (The International Federation of Library Associations and Institutions) (ifla- world-report.org) Luokka:Skopjen rakennukset ja rakennelmat Luokka:Kansalliskirjastot Luokka:Euroopan kirjastot
St. Vincent (artisti)

St. Vincent, oikealta nimeltään Anne Erin ”Annie” Clark (s. 28. syyskuuta 1982), on yhdysvaltalainen muusikko, laulaja-lauluntekijä, multi- instrumentalisti ja tuottaja. Opiskeltuaan Berkleen College of Musicissa kolme vuotta hän aloitti musiikkiuransa The Polyphonic Spree -yhtyeen jäsenenä. Clark oli myös Sufjan Stevensin kiertuebändin jäsen ennen kuin hän kokosi oman bändinsä vuonna 2006. St. Vincentin musiikkia on ylistetty erottuvan tyylinsä takia johdonmukaisesti. Se yhdistelee vaikutteita soft rockista, kokeilevasta rockista, elektropopista ja jazzista. St. Vincentin debyyttialbumi oli Marry Me (2007) ja sitä seurasivat Actor (2009), Strange Mercy (2011), St. Vincent (2014), Masseduction (2017) ja Daddy's Home (2021). Vuonna 2012 St. Vincent julkaisi David Byrnen kanssa yhteistyöalbumin nimeltä Love This Giant. Clark on myös toiminut Swansin taustalaulajana heidän vuoden 2014 albumillaan To Be Kind. Artistin itsensä mukaan nimetty neljäs albumi St. Vincent julkaistiin 25. helmikuuta 2014, ja The Guardian, Entertainment Weekly, NME ja Slant Magazine nimesivät sen vuoden albumiksi. Lisäksi Time-lehti nimesi sen vuoden toiseksi parhaaksi albumiksi. St. Vincent sai albumista parhaan vaihtoehtoalbumin Grammyn, mikä oli hänen ensimmäinen Grammy-palkintonsa. Hän oli ensimmäinen naissooloartisti 20 vuoteen, joka voitti Grammyn kyseisessä kategoriassa. St. Vincent esiintyi kesällä 2018 Flow Festivalilla Helsingin Suvilahdessa. Hän on esiintynyt Suomessa aiemminkin, muun muassa juuri Flow Festivalilla vuonna 2012. == Diskografia == * Marry Me (2007) * Actor (2009) * Strange Mercy (2011) * St. Vincent (2014) * Masseduction (2017, uudellenversionti, jossa vain vokaalit ja piano julkaistiin vuonna 2018 nimellä MassEducation) *Daddy's Home (2021) == Viitteet == Luokka:Vuonna 1982 syntyneet Luokka:Yhdysvaltalaiset muusikot Luokka:Yhdysvaltalaiset laulaja- lauluntekijät Luokka:Yhdysvaltalaiset multi-instrumentalistit Luokka:Elävät henkilöt
Porsche Supercup Espanjan Grand Prix 2008

Porsche Supercup Espanjan Grand Prix 2008 oli Porsche Supercup -kauden 2008 toinen osakilpailu, joka ajettiin 27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 23 Jan Seyffarth Konrad Motorsport 14 26.16,910 1 2\. 10 Jeroen Bleekemolen Jetstream Motorsport 14 +2,723 3 3\. 28 Martin Ragginger UPS Porsche Junior Team 14 +7,923 2 4\. 3 Nicolas Armindo Tolimit Motorsport 14 +9,478 7 5\. 14 René Rast Veltins MRS Racing 14 +12,582 5 6\. 21 Danny Watts SAS Lechner Racing 14 +12,962 4 7\. 2 Štefan Rosina Lechner Racing Bahrain 14 +14,339 8 8\. 27 Patrick Huisman Irwin Racing 14 +15,611 11 9\. 20 Damien Faulkner SAS Lechner Racing 14 +16,213 12 10\. 5 Uwe Alzen SPS Automotive 14 +17,339 19 11\. 25 Jaap van Lagen Damac Kadach Racing 14 +17,602 14 12\. 22 Sean Edwards Konrad Motorsport 14 +18,594 16 13\. 7 Sebastiaan Bleekemolen Bleekemolen Race Planet 14 +24,938 23 14\. 17 Jiří Janák Schnabl Engineering 14 +25,249 15 15\. 29 Marco Holzer UPS Porsche Junior Team 14 +25,401 17 16\. 4 Jocke Mangs Tolimit Motorsport 14 +26,921 22 17\. 12 Mike Verschuur Racing Team Jetstream 14 +27,309 21 18\. 16 Darryl O’Young Schnabl Engineering 14 +27,993 18 19\. 9 Lucas Guerrero Jetstream Motorsport 14 +28,567 24 20\. 11 Pedro Petiz Racing Team Jetstream 14 +29,161 20 21\. 8 Tim Buijs Bleekemolen Race Planet 14 +30,163 26 22\. 19 Paul van Splunteren HSF Porsche Eindhoven 14 +34,709 25 23\. 18 Simon Frederiks HSF Porsche Eindhoven 14 +37,997 27 24\. 40 António Coimbra Porsche AG 14 +1.43,169 28 25\. 6 Nemunas Dagilis SPS Automotive 14 +1.44,106 29 26\. 26 David Saelens Irwin Racing 14 +1.44,961 13 Kesk. 1 Alessandro Zampedri Lechner Racing Bahrain 10 DNF 10 Kesk. 24 Chris Mamerow Damac Kadach Racing 5 DNF 6 DNS 15 Norbert Siedler Veltins MRS Racing 0 Ei startannut 9 Lähde: == Lähteet == Luokka:Porsche Supercup -kausi 2008
Porsche Supercup Unkarin Grand Prix 2008

Porsche Supercup Unkarin Grand Prix 2008 oli Porsche Supercup -kauden 2008 kahdeksas osakilpailu, joka ajettiin 3. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 20 Damien Faulkner SAS Lechner Racing 14 26.14,060 1 2\. 10 Jeroen Bleekemolen Jetstream Motorsport 14 +0,928 2 3\. 27 Patrick Huisman Irwin Racing 14 +7,689 5 4\. 21 Danny Watts SAS Lechner Racing 14 +9,063 6 5\. 26 David Saelens Irwin Racing 14 +11,798 8 6\. 29 Marco Holzer UPS Porsche Junior Team 14 +12,286 3 7\. 6 Lance David Arnold SPS Automotive 14 +14,156 7 8\. 14 René Rast Veltins MRS Racing 14 +14,538 10 9\. 17 Jörg Hardt Schnabl Engineering 14 +17,671 13 10\. 24 Chris Mamerow Damac Kadach Racing 14 +21,259 11 11\. 19 Mike Verschuur HSF Porsche Eindhoven 14 +21,620 9 12\. 1 Alessandro Zampedri Lechner Racing Bahrain 14 +22,350 12 13\. 11 Pedro Petiz Racing Team Jetstream 14 +28,868 22 14\. 7 Sebastiaan Bleekemolen Bleekemolen Race Planet 14 +31,974 23 15\. 4 Jocke Mangs Tolimit Motorsport 14 +32,698 26 16\. 3 Nicolas Armindo Tolimit Motorsport 14 +33,134 18 17\. 23 Jan Seyffarth Konrad Motorsport 14 +33,558 16 18\. 33 Will Langhorne Veltins MRS Racing 14 +35,728 27 19\. 9 Lucas Guerrero Jetstream Motorsport 14 +37,993 25 20\. 12 Michael Bleekemolen Racing Team Jetstream 14 +40,963 29 21\. 18 Simon Frederiks HSF Porsche Eindhoven 14 +41,265 28 22\. 8 Tim Buijs Bleekemolen Race Planet 14 +41,594 19 23\. 16 Darryl O’Young Schnabl Engineering 14 +42,746 24 24\. 15 Norbert Siedler Veltins MRS Racing 14 +46,636 20 Kesk. 25 Jaap van Lagen Damac Kadach Racing 8 DNF 4 Kesk. 5 Marc Benz SPS Automotive 6 DNF 21 Kesk. 22 Sean Edwards Konrad Motorsport 3 DNF 17 Kesk. 2 Štefan Rosina Lechner Racing Bahrain 2 DNF 14 Kesk. 28 Martin Ragginger UPS Porsche Junior Team 0 DNF 15 Lähde: == Lähteet == Luokka:Porsche Supercup -kausi 2008
Porsche Supercup Belgian Grand Prix 2008

Porsche Supercup Belgian Grand Prix 2008 oli Porsche Supercup -kauden 2008 kymmenes osakilpailu, joka ajettiin 7. syyskuuta Circuit de Spa- Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 22 Sean Edwards Konrad Motorsport 11 29.10,422 5 2\. 25 Jaap van Lagen Damac Kadach Racing 11 +1,833 3 3\. 10 Jeroen Bleekemolen Jetstream Motorsport 11 +5,632 2 4\. 15 Norbert Siedler Veltins MRS Racing 11 +7,070 8 5\. 27 Patrick Huisman Irwin Racing 11 +7,627 9 6\. 26 David Saelens Irwin Racing 11 +10,247 4 7\. 14 René Rast Veltins MRS Racing 11 +14,284 1 8\. 23 Jiří Janák Konrad Motorsport 11 +15,576 7 9\. 2 Štefan Rosina Lechner Racing Bahrain 11 +16,671 24 10\. 3 Jan Seyffarth Tolimit Motorsport 11 +18,449 10 11\. 17 Jörg Hardt Schnabl Engineering 11 +18,942 14 12\. 29 Marco Holzer UPS Porsche Junior Team 11 +19,467 23 13\. 1 Alessandro Zampedri Lechner Racing Bahrain 11 +19,816 17 14\. 5 Marc Benz SPS Automotive 11 +20,461 20 15\. 9 Richard Williams Jetstream Motorsport 11 +21,919 18 16\. 33 Will Langhorne Veltins MRS Racing 11 +22,775 26 17\. 7 Sebastiaan Bleekemolen Bleekemolen Race Planet 11 +23,433 21 18\. 4 Robert Cregan Tolimit Motorsport 11 +24,913 29 19\. 35 Stefano Comandini Centro Porsche Padova 11 +32,725 22 20\. 16 Darryl O’Young Schnabl Engineering 11 +39,295 27 21\. 12 Michael Bleekemolen Racing Team Jetstream 11 +48,030 30 22\. 19 Paul van Splunteren HSF Porsche Eindhoven 11 +51,654 25 23\. 18 Gosse Stielstra HSF Porsche Eindhoven 11 +1.14,642 31 24\. 11 Pedro Petiz Racing Team Jetstream 11 +1.51,807 13 25\. 20 Damien Faulkner SAS Lechner Racing 10 +1 kierros 11 26\. 21 Danny Watts SAS Lechner Racing 9 +2 kierrosta 6 Kesk. 8 Tim Buijs Bleekemolen Race Planet 8 DNF 28 Kesk. 34 Andrea Boldrini Centro Porsche Padova 8 DNF 16 Kesk. 24 Chris Mamerow Damac Kadach Racing 3 DNF 19 Kesk. 6 Lance David Arnold SPS Automotive 3 DNF 15 Kesk. 28 Martin Ragginger UPS Porsche Junior Team 0 DNF 12 Lähde: == Lähteet == Luokka:Porsche Supercup -kausi 2008
Porsche Supercup Italian Grand Prix 2008

Porsche Supercup Italian Grand Prix 2008 oli Porsche Supercup -kauden 2008 yhdestoista ja viimeinen osakilpailu, joka ajettiin 14. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 23 Nicolas Armindo Konrad Motorsport 14 28.46,149 12 2\. 17 Jörg Hardt Schnabl Engineering 14 +1,272 4 3\. 10 Jeroen Bleekemolen Jetstream Motorsport 14 +1,618 8 4\. 2 Štefan Rosina Lechner Racing Bahrain 14 +1,966 7 5\. 11 Pedro Petiz Racing Team Jetstream 14 +2,611 14 6\. 22 Sean Edwards Konrad Motorsport 14 +3,287 16 7\. 6 Lance David Arnold SPS Automotive 14 +3,908 6 8\. 1 Alessandro Zampedri Lechner Racing Bahrain 14 +7,520 17 9\. 14 René Rast Veltins MRS Racing 14 +10,219 1 10\. 21 Danny Watts SAS Lechner Racing 14 +12,076 11 11\. 15 Norbert Siedler Veltins MRS Racing 14 +24,802 23 12\. 20 Damien Faulkner SAS Lechner Racing 14 +38,623 3 13\. 33 Will Langhorne Veltins MRS Racing 14 +45,925 29 14\. 8 Tim Buijs Bleekemolen Race Planet 14 +46,150 30 15\. 12 Michael Bleekemolen Racing Team Jetstream 14 +1.00,380 26 16\. 4 Robert Cregan Tolimit Motorsport 14 +1.00,790 24 17\. 27 Patrick Huisman Irwin Racing 14 +1.16,577 5 18\. 40 Albert von Thurn and Taxis Porsche AG 14 +1.22,924 27 19\. 25 Jaap van Lagen Damac Kadach Racing 14 +1.29,298 19 20\. 26 David Saelens Irwin Racing 14 +1.29,513 10 21\. 29 Marco Holzer UPS Porsche Junior Team 14 +1.32,575 18 22\. 28 Martin Ragginger UPS Porsche Junior Team 14 +1.43,953 2 23\. 5 Marc Benz SPS Automotive 14 +1.50,022 22 24\. 9 Alx Danielsson Jetstream Motorsport 14 +1.59,511 13 25\. 7 Sebastiaan Bleekemolen Bleekemolen Race Planet 14 +2.06,663 21 26\. 19 Paul van Splunteren HSF Porsche Eindhoven 14 +2.09,013 20 27\. 16 Darryl O’Young Schnabl Engineering 13 +1 kierros 25 28\. 18 Simon Frederiks HSF Porsche Eindhoven 13 +1 kierros 28 29\. 3 Jan Seyffarth Tolimit Motorsport 12 +2 kierrosta 15 30\. 24 Chris Mamerow Damac Kadach Racing 12 +2 kierrosta 9 Lähde: == Lähteet == Luokka:Porsche Supercup -kausi 2008
Phantasm – yön kauhut

Phantasm – yön kauhut (engl. Phantasm) on yhdysvaltalainen kauhuelokuva vuodelta 1979. Elokuvan ohjasi, tuotti ja käsikirjoitti Don Coscarelli. Omaperäinen, surrealistinen kauhuelokuva on saanut kulttimaineen ja neljä jatko-osaa. Tässä sarjan ensimmäisessä osassa Mike (Michael Baldwin) ja hänen isoveljensä Jody (Bill Thornbury) huomaavat, että Morningsiden hautausmaalla tapahtuu jotakin hämäräperäistä, joka ei kestä päivänvaloa. Tapauksiin liittyy salaperäinen Pitkä Mies (engl. The Tall Man, Angus Scrimm). Yhdessä ystävänsä Reggien (Reggie Bannister) kanssa veljekset alkavat tutkia Morningsiden tapahtumia ja päätyvät keskelle outoa pahuuden maailmaa. "He löytävät henkilögallerian, joka vie jalat alta tusinahorroreitten arkityypeiltä ja ratkaisuilta. Typerä mutta tarpeeksi tehokas ja itseironisella huumorilla kyllästetty peruspelästyttäjä", kirjoitti Katso-lehden elokuvakriitikko aikoinaan. Phantasm – yön kauhut tehtiin pienellä budjetilla (n. 300 000 dollaria) ja pitkälti amatöörinäyttelijöiden voimin. Kuitenkin elokuva sai hyvän vastaanoton ja siitä tuli kulttiklassikko, joka sai sittemmin neljä jatko-osaa: Phantasm II (1988), Phantasm III: Lord of the Dead (1994), Phantasm IV: Oblivion (1998) ja Phantasm: Ravager (2016). == Näyttelijöitä == == Lähteet == == Aiheesta muualla == *Phantasm – yön kauhut Internet Movie Databasessa (IMDb.com) (englanniksi) Luokka:Vuoden 1979 yhdysvaltalaiset elokuvat Luokka:Yhdysvaltalaiset kauhuelokuvat
Ruttokoirat

Ruttokoirat () on Ruohometsän kansan kirjoittajan Richard Adamsin kolmas romaani, joka kertoo kahden eläinkoelaitoksesta karkaavan koiran ystävyydestä ja tapahtumia seuraavasta hallituksen ja median ajojahdista. Se julkaistiin englanniksi vuonna 1977 ja suomeksi seuraavana vuonna. Suomennoksen kustansi WSOY ja käänsi Kristiina Rikman. Runot suomensi Panu Pekkanen ja kirjan nimiöaukeamalla olevan kartan piirsi Alfred Wainwright. ==Juoni== Romaani kertoo kahden koiran, Nipsun ja Räyhkän, pakomatkasta hallituksen tutkimusasemalta Englannin järviseudulla, jossa he kokivat julmaa kaltoinkohtelua. He alkavat elää omillaan saadessaan apua ketulta, joka puhuu heille murteellista kieltä. Jouduttuaan näkemään nälkää koirat hyökkäävät huipun laella lampaiden kimppuun, ja opportunistinen toimittaja kirjoittaa tapauksesta verenhimoisten ihmissyöjähirviöiden hyökkäyksenä. Seuraa suuri koirajahti, joka yltyy, kun herää epäilyksiä, että koirat olisivat voineet altistua biologiselle aseelle kuten paiserutolle. ==Sovitukset== Ruohometsän kansa-elokuvan ohjannut ja käsikirjoittanut Martin Rosen teki animaatioelokuvan myös Ruttokoirista, joka julkaistiin vuonna 1982. ==Lähteet== Luokka:Vuoden 1977 kirjat Luokka:Englantilaiset seikkailuromaanit Luokka:Englantilaiset tieteisromaanit Luokka:Englantilaiset fantasiaromaanit
Koulou

Koulou on maalaiskunta Kayesin alueen Kitan piirissä Malissa. Sen keskuskylä Balia (Baléa) sijaitsee lähellä Guinean rajaa noin 170 kilometriä Kitasta lounaaseen. Kunnassa on 10 500 ja keskuskylässä 3 100 asukasta (vuonna 2009). ==Maantiede ja ilmasto== Kouloun kunnan pinta-ala on 1 694 neliökilometriä. Se rajoittuu pohjoisessa Kitan piirin Kokofatan ja Gadougou I:n, idässä Gadougou II:n ja lännessä Kéniéban piirin Kouroukoton kuntiin sekä etelässä Guineaan. Maisemaa leimaavat Fouta Djallonin reuna-alueen harjanteet. Kunta rajoittuu lännessä Bafingiin ja etelässä sen sivujokeen Baléen. Seutu kuuluu Sudanin vyöhykkeeseen. Vuotuinen sademäärä on 600–1 000 millimetriä. Kasvillisuus on varsin runsasta. ==Asutus== Kuntaan kuuluu kymmenen kylää. Asukkaat ovat etupäässä mandinkoja ja fulbeja. Noin 80 % on muslimeja, 15 % animisteja ja 5 % kristittyjä. ==Liikenne, talous ja palvelut== Baléasta on huonokuntoinen tieyhteys Sagabariin. Kylien välillä on vain polkuja ja reittejä. Liikennevälineitä ovat autot, moottoripyörät ja polkupyörät. Seudun pääelinkeinot ovat kaskeamiseen perustuva maanviljely ja kiinteään laiduntamiseen perustuva karjanhoito. Tärkeimmät viljelykasvit ovat durra, maissi, lehmänpapu, riisi, maapähkinä ja puuvilla. Puutarhaviljely tuottaa bataattia, banaaneja, meloneja, munakoisoa, tupakkaa, sipulia, okraa, chiliä ja maniokkia. Hedelmätarhoissa kasvatetaan mangoja, appelsiineja ja cashewpähkinöitä. Tuotantoeläimiä ovat naudat, lampaat, vuohet, aasit ja siipikarja. Alueella laiduntavat myös pohjoisesta Niorosta, Sahelin alueelta, Mauritaniasta ja Senegalista paimennetut karjalaumat. Keräilyn kohteena ovat voipuun, nerepuun, apinanleipäpuun, senegalinkumiliaanin ja tambopuun hedelmät. Metsiä hyödynnetään myös polttopuuna ja puutavarana. Kalastuksen merkitys on vähäinen. Jokaisessa kylässä on useita kauppoja ja neljässä kylässä pidetään viikoittaiset markkinat. Käsityöläiset valmistavat erilaisia käyttöesineitä. Kunnasta lähdetään ansiotöihin lähiseudun kultakaivoksille. Kaikissa kylissä on alakoulu ja Baléassa on myös yläkoulu. Lisäksi on kaksi koulutus- ja kehittämiskeskusta (CED) ja kaksi alakoulutasoista madrasaa. Baléassa ja Kabeléassa on tasoltaan vaatimattomat kunnalliset terveyskeskukset. Vesihuolto käsittää porakaivoja, vesiposteja ja Baléan vesitornin. Se kattaa 40 % tarpeesta. Orangen matkapuhelinverkko on lähinnä vain keskuskylässä. Kunnassa ei ole sähköverkkoa. ==Matkailu== Kunnassa on vesistöihin ja luoliin liittyviä nähtävyyksiä. Matkailu on toistaiseksi täysin kehittymätöntä. ==Lähteet== Luokka:Kitan piiri Luokka:Malin kunnat
Rummakkojärvet

Rummakkojärvet ovat Pirkanmaalla Pälkäneellä Aitoon kylän lähellä sijaitseva kolme järveä. Niiden nimet ovat Iso-Rummakko, Keski-Rummakko ja Pikku- Rummakko. == Maantietoa == Iso-Rummakon pinta-ala on 2,474 hehtaaria. Se on 450 metriä pitkä ja 150 metriä leveä, ja sen rantaviivan pituus on 0,979 kilometriä. Se sijaitsee pohjoisimpana muista järvistä. Keski-Rummakko on pinta-alataan 1,016 hehtaaria, se on 220 metriä pitkä, 80 metriä leveä, ja sen rantaviivan pituus on 0,472 kilometriä. Pikku-Rummakko on pienin kolmesta järvestä. Se on vain 110 metriä pitkä ja noin 30 metriä leveä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueeseen (35.77), jonka Iso-Roineen alueeseen (35.773) järvi kuuluu. Iso-Rummakon ja Keski-Rummakon vedenpinnan korkeudet ovat 102,5 metriä mpy. Järviin ei ole johdettu muualta metsäojia, mutta niiden luontainen laskuoja alkaa Iso- Rummakosta, laskee Keski- ja Pikku-Rummakoiden läpi. Laskuoja laskee lopulta Pikku-Rummakosta 400 metrin päässä Koijärveen, joka laskee vuorostaan Iso- Roineen Koivulahteen. == Luontoarvoja == Karttaan on merkitty 3,6 kilometriä ja 750 metriä leveä metsäpalsta luonnonsuojelualueeksi. Alueella sijaitsevat Kallioisjärvi, Iso-Rummakko ja Keski-Rummakko. Kallioisjärvestä kuuluu suojelualueeseen vain rannat, mutta molemmat Rummakkojärvet kuuluvat siihen kokonaan. == Lähteet == Luokka:Iso-Roineen alue Luokka:Pälkäneen järvet
Kokofata

Kokofata on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin lounaisosassa noin 60 kilometriä Kitasta länteen. Kunnassa on 22 100 ja keskuskylässä 4 700 asukasta (vuonna 2009). Kokofatan kunta rajoittuu pohjoisessa Kitan piirin Kobrin ja Tambagan, idässä Bougaribayan ja Gadougou I:n, etelässä Kouloun sekä lännessä Kéniéban piirin Kouroukoton ja Bafoulabén piirin Bamafélén kuntiin. Seutu on pinnanmuodostukseltaan tasankoa, jonka yllä kohoaa Konlokonron eli Kékérékouroun vuori. Länsirajalla virtaa Bafing, johon laskee sen sivujoki Balé. Sademäärä on melko korkea ja kasvillisuus runsasta. Kuntaan kuuluu 17 kylää. Asukkaat ovat etupäässä mandinkoja ja fulbeja. Bozot harjoittavat vesistöjen varrella kalastusta. Kokofatan kautta kulkee Kitan ja Senegalin rajan välinen maantie RN24. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi ja maissi. Myytäväksi kasvatetaan maapähkinää ja puuvillaa. ==Lähteet== Luokka:Kitan piiri Luokka:Malin kunnat
Gadougou I

Gadougou I on maalaiskunta Kayesin alueen Kitan piirissä Malissa. Sen keskuskylä Sagabari sijaitsee piirin lounaisosassa noin 80 kilometriä Kitasta lounaaseen. Kunnassa on 25 400 ja keskuskylässä 4 100 asukasta (vuonna 2009). Gadougou I:n kunta rajoittuu pohjoisessa Kitan piirin Bougaribayan, idässä Gadougou II:n, etelässä Kouloun ja lännessä Kokofatan kuntiin. Maisemaa leimaavat Fouta Djallonin reuna-alueen harjanteet. Kunnan alueella virtaa Bafingin sivujoki Balé. Luonnonvarainen kasvillisuus on metsä- ja pensassavannia. Kuntaan kuuluu 17 kylää. Asukkaat ovat mandinkoja. Lisäksi on jonkin verran fulbeja. Vallitsevat uskonnot ovat islam, katolisuus ja animismi. Seudun pääelinkeinot ovat maanviljely ja karjanhoito. Viljakasvien ohella kasvatetaan myytäväksi puuvillaa ja maapähkinää. Kunnassa toimii 14 alakoulua, kaksi yläkoulua, koraanikoulu ja kolme lukutaitokeskusta. Terveyspalveluihin kuuluu kolme sairastupaa, kaksi synnytyslaitosta ja lääkevarasto. Vesihuolto käsittää perinteisten kaivojen ohella 31 pumpulla varustettua porakaivoa. ==Lähteet== Luokka:Kitan piiri Luokka:Malin kunnat
Gadougou II

Gadougou II on maalaiskunta Kayesin alueen Kitan piirissä Malissa. Sen keskuskylä Gallé sijaitsee lähellä Guineaan rajaa noin 60 kilometriä Kitasta etelään. Kunnassa on 9 300 ja keskuskylässä 3 700 asukasta (vuonna 2009). Gadougou II:n kunta rajoittuu idässä Kitan piirin Sirakoron ja Senkon, pohjoisessa Benkady Founian, Kita Ouestin ja Bougaribayan ja lännessä Gadougou I:n ja Kouloun kuntiin sekä etelässä Guineaan. Maisemaa leimaavat Fouta Djallonin reuna-alueen harjanteet. Kunnan alueella virtaavat Bakoye ja sen sivujoet. Luonnonvarainen kasvillisuus on metsäsavannia ja jokivarsien galleriametsiä. Kuntaan kuuluu kuusi kylää. Asukkaat ovat etupäässä mandinkoja. Lisäksi on jonkin verran fulbeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, puuvilla, lehmänpapu ja riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Liikenneyhteydet ovat heikot. Kunnassa toimii kuusi alakoulua sekä koulutus- ja kehittämiskeskus. Terveyspalvelut käsittävät Baguitan kylän sairastuvan ja synnytyslaitoksen. Vesihuoltoon kuuluu 14 porakaivoa. Sähköverkkoa ei ole. ==Lähteet== Luokka:Kitan piiri Luokka:Malin kunnat
Sirakoro

Sirakoro on maalaiskunta ja sen keskuskylä Kayesin alueen Kitan piirissä Malissa. Se sijaitsee lähellä Guineaan rajaa noin 55 kilometriä Kitasta kaakkoon. Kunnassa on 10 600 ja keskuskylässä 5 100 asukasta (vuonna 2009). Sirakoron kunta rajoittuu lännessä Kitan piirin Gadougou II:n, pohjoisessa Senkon, idässä Makanon ja kaakossa Koulikoron alueen Katin piirin Nioumamakanan kuntiin sekä etelässä Guineaan. Seutu on pinnanmuodostukseltaan etupäässä tasankoa, jolla kohoavat Djikourounin ja Djogorankouroun vuoret. Länsirajalla virtaa Bakoyejoki. Sademäärä on melko korkea ja kasvillisuus runsasta. Kuntaan kuuluu yhdeksän kylää. Asukkaat ovat mandinkojen ja bambaroiden kanssa sekoittuneita fulbeja. Islamin ja kristinuskon rinnalla harjoitetaan perinteistä uskontoa. Sirakoron kautta kulkee Kitasta Guineaan johtava maantie. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi, pavut, maapähkinä ja puuvilla. Kotieläimiä ovat naudat, lampaat, vuohet ja siipikarja. Sirakorossa ja Dalalassa pidetään viikoittaiset markkinat. Kunnassa toimii kuusi alakoulua, yläkoulu sekä kaksi koulutus- ja kehittämiskeskusta (CED). Terveyspalveluihin kuuluu sairastupa ja synnytyslaitos. Vesihuolto käsittää porakaivoja. ==Lähteet== Luokka:Kitan piiri Luokka:Malin kunnat
Mehiläissyöjät (suku)

Mehiläissyöjät on säihkylintujen lahkoon kuuluva lintusuku. == Lajit == * aavikkomehiläissyöjä (Merops albicollis) * australianmehiläissyöjä (Merops ornatus) * haaramehiläissyöjä (Merops hirundineus) * huppumehiläissyöjä (Merops breweri) * indigomehiläissyöjä (Merops mentalis) * indonesianmehiläissyöjä (Merops viridis) * jokimehiläissyöjä (Merops bullockoides) * kanelimehiläissyöjä (Merops oreobates) * karmiinimehiläissyöjä (Merops nubicoides) * kastanjamehiläissyöjä (Merops leschenaulti) * kääpiömehiläissyöjä (Merops pusillus) * mehiläissyöjä (Merops apiaster) * mustamehiläissyöjä (Merops gularis) * pikkumehiläissyöjä (Merops orientalis) * puistomehiläissyöjä (Merops boehmi) * punamehiläissyöjä (Merops nubicus) * rotkomehiläissyöjä (Merops bulocki) * ruusumehiläissyöjä (Merops malimbicus) * savannimehiläissyöjä (Merops variegatus) * sinimehiläissyöjä (Merops muelleri) * somalianmehiläissyöjä (Merops revoilii) * vihermehiläissyöjä (Merops persicus) * ylänkömehiläissyöjä (Merops lafresnayii) == Aiheesta muualla == * Laji.fi: Merops * ITIS: Merops Luokka:Mehiläissyöjät
Vähätjärvet

Vähätjärvet ovat Pirkanmaalla Kangasalla Kauppilassa sijaitsevat kaksi vierekkäistä järveä Laipanmaan metsäalueen reunalla. == Maantietoa == Järvet sijaitsevat Laipanmaan metsäalueella Rummakonvuoren ja Vähäjärvenvuoren välissä. Eteläisemmän Vähäjärven pinta-ala on 2,9 hehtaaria. Se on 300 metriä pitkä ja 150 metriä leveä, ja sen rantaviivan pituus 0,71 kilometriä. Pohjoisemman Vähäjärven pinta-ala on 2,59 hehtaaria, pituus on 300 metriä ja leveys 150 metriä. Sen rantaviivan pituus on 0,74 kilometriä. Järvillä ei ole kartan mukaan saaria. Eteläisen järven rantaan on rakennettu kaksi vapaa-ajan asuntoa, ja poisten järven rantaan yksi. Niille johtaa tie Välimaan kylästä. == Vesistösuhteet == Järvet sijaitsevat Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueeseen (35.71), jonka Sappeenjärvenojan valuma- alueeseen (35.716) ne kuuluvat. Eteläisen järven vedenpinnan korkeus on 138,7 metriä mpy, mikä on kaksikymmentä senttimetriä korkeampi kuin pohjoisemmalla järvellä. Ne on yhdistetty väliojalla ja pohjoisemmasta järvestä on laskuoja Isoon Saarijärveen. Se laskee Sappeenjärven kautta Pälkäneveden Jouttesselän Hiukonlahteen. == Lähteet == Luokka:Sappeenjärvenojan valuma-alue Luokka:Kangasalan järvet Luokka:Kauppila
Kuusla

Kuusla on suomalainen sukunimi, joka on muun muassa seuraavilla henkilöillä: *Arvo Kuusla (vuoteen 1935 Granlund, 1907–1960), näyttelijä ja SF:n järjestäjä *Irja Kuusla (o.s. Digert, 1904–1988), näyttelijä, Arvo Kuuslan puoliso *Matti Kuusla (Pikkis, vuoteen 1935 Granlund, 1933–2018), näyttelijä ja käsikirjoittaja, Arvo ja Irja Kuuslan poika *Mauno Kuusla (vuoteen 1935 Granlund, 1931–2013), kuvaaja, Arvo ja Irja Kuuslan poika
Albanian kansalliskirjasto

Albanian kansalliskirjasto ( lyh. BKSh, ) on Albanian pääkaupungissa Tiranassa toimiva maansa kansalliskirjasto. thumb|left|160px|Albanian kansalliskirjaston sisäänkäynti. thumb|270px| Tiranan kulttuuripalatsi Skanderbegin aukion iltakuvassa Et’hem Beyn moskeijan vasemmalla puolella hieman sinertäväsävyisesti valaistuna. Kansalliskirjasto perustettiin vuonna 1920 ja sen toiminnot avattiin virallisesti 10. joulukuuta 1922. Kirjasto on Albanian turismi-, kulttuuri-, nuoriso- ja urheiluministerön alainen valtiollinen laitos. Kansalliskirjasto toimii nykyään kaupungin keskustassa, Skanderbegin aukion laidalla sijaitsevassa, vuonna 1963 valmistuneessa Tiranan kulttuuripalatsissa yhdessä maan kansallisoopperan ja -baletin kanssa. Maaliskuun 2015 lopussa kansalliskirjaston kokoelmiin kuului 1,170 miljoonaa nimikettä. ==Lähteet== == Aiheesta muualla== *IFLA World Report - Albania (The International Federation of Library Associations and Institutions) (ifla- world-report.org) *Collections/ National Library of Albania (theeuropeanlibrary.org) Luokka:Tiranan rakennukset ja rakennelmat Luokka:Kansalliskirjastot Luokka:Euroopan kirjastot